Ħarsa lejn l-istejjer ewlenin fil-ġurnali tal-lum.
Imtella' Ġunju 16, 2020 L-Orizzont. Fuq il-faċċata ritratt u storjal i tgħid li l-fuel roħos b'seba' ċenteżmi, miżura oħra biex tgħin l-ekonomija kif mħabbra fil-pjan ta' riġenerazzjoni ekonomika minħabba l-effett tal-Covid19. Storja oħra tgħid li ilbieraħ il-Maġistrat Rachel Montebello fil-Qorti ordna lill-Aġent Kummissarju tal-Pulizija Caremlo Magri biex jinvestgia lill-ex Kummissarju tal-Pulizija Lawrence Cutajar wara li lbieraħ kompliet tinstema' l-kumpilazzjoni fil-konfront ta' Yorgen Fenech mixli b'kompliċita' fil-qtil ta' Daphne Caruana Galizia. Rapport minn konferenza tal-aħbarijiet li ta lbieraħ id-deputat Prim Ministru u Ministru għas-saħħa Chris Fearne li wissa li minkejja li ġiet irtirata l-emerġenza tas-saħħa pubblika minħabba Covid 19, xorta jappella biex in-nies ma jinġabrux f'rases kbar, u għaldaqstant huwa tal-parir li la jsiru tiġijiet għalissa u lanqas ċelebrazzjonijiet tal-festi tal-bliet u l-irħula. Storja oħra b'reazzjoni mill-ewroparlamentari Laburista Josianne Cutajar li qalet li l-kliem li qal l-ex Ministru Nazzjonalista Louis Galea li l-Partit Laburista għandu cancer, huwa kumment ta' insult lejn min hu marid. Fuq il-faċċata ritratt ta' protesta li saret mill-infermiera f'Ruma l-Italja, fejn qed jinsistu li jkollhom kundizzjonijiet tax-xogħol aħjar u dan wara li tant ħadmu fil-pandemija li qatlet mijiet ta' eluf ta' nies. Storja oħra tgħid li l-awtorita' tal-ippjanar ippubblikat il-proposta dwar l-iżvilupp fis-sit madwar dik li kienet il-lukanda Jerma f'Wied il-Għajn. Il-Proposta ta' żvilupp issa qegħda għall-konsultazzjoni pubblika. Il-proposta hija għal żvilupp sa massimu ta' 65 elf metru kwadru. Rapport mill-Qorti dwar l-ordni li tat il-Maġistrat Rachel Montebello lbieraħ biex jiġi investigat l-ex Kummissarju tal-pulizija Lawrence Cutajar b'rabta mal-kumpilazzjoni li għaddejja fuq Yorgen Fenech, il-bniedem maħsub li kien il-moħħ wara l-qtil ta' Daphne Caruana Galizia. Cutajar issemma' waqt din il-kumpilazzjoni, fejn qed jiġi allegat li tkellem ma' Edgar Brincat, persuna qrib Melvin Theuma, bl-ex Kummissarju allegatament qallu li Theuma huwa involut f'każ jaħraq. In-Nazzjon Storja fuq il-faċċata li tirraporta lill-Kap Nazzjonalista Adrian Delia li qal li Kastilja għadha mgħarrqa fil-kriminalita'. B'reazzjoni għal dak li ġara fil-Qorti ilbieraħ, bil-Maġistrat tordna l-investigazzjoni tal-ex Kummissarju tal-Pulizija Lawrence Cutajar, Dr Delia qal li l-Prim Ministru Robert Abela kien ħatar lil Cutajar bħala konsulent tal-Gvern ftit sigħat wara li kellu jirriżenja minn Kummissarju. Qal li r-rabtiet li hemm bejn Kastilja, il-korp tal-pulizija u elementi kriminali huma ta' theddida serja għal pajjiżna. Storja oħra mbagħad li tiffoka fuq l-ordni tal-investigazzjoni fil-konfront tal-ex Kummissarju tal-pulizija Lawrence Cutajar wara li lbieraħ fil-Qorti l-avukat Jason Azzopardi li qed jidher parte civili għall-familja ta' Daphne Caruana Galizia għamel talba biex l-ex Kummissarju tal-pulizija jiġi investigat. L-istorja ewlenija tal-ġurnali, simil għal dak li sar fil-ġurnali l-oħra hija dwar l-ordni tal-investigazzjoni tal-ex Kummissarju tal-pulizija Lawrence Cutajar, wara li xhud fil-kumpilazzjoni allega li Melvin Theuma kien qed jikseb informazzjoni fuq il-każ mill-ex Kummissarju tal-pulizija. Intant fi storja oħra mal-ġurnal The Times, l-ex Kummissarju tal-pulizija Lawrence Cutajar ċaħad li kien qed jagħti informazzjoni b'rabta mal-investigazzjoni tal-qtil ta' Daphne Caruana Galizia lil Melvin Theuma. Is-Sur Cutajar qal li meta kien iltaqa' ma' Edgar Brincat, dak li fil-Qorti allega li l-ex Kummissarju Cutajar qallu li Melvin Theuma huwa involut f'każ jaħraq, skont is-Sur Cutajar inħakem minn stat ta' paniku u kien għalhekk li ħadha fuqu personali biex jistaqsi lil Brincat dwar recordings tat-telefonati. Ma' The Times, is-Sur Cutajar ammetta li seta' informa dwar dan lill-investigaturi qabel ma' ltaqa' ma' Brincat.